
ԱՄՓՈՓԱԹԵՐԹ
   
«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԳՈՒՅՔ ԱՄՐԱՑՆԵԼՈՒ ՄԱՍԻՆ»
 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
       
	         1. Հայաստանի Հանրապետության տարածքային կառավարման և ենթակառուցվածքների նախարարություն
	15․10․2026թ.

	
	N -ԴԽ//39018-2026

	Ուսումնասիրելով «Որպես նվիրատվություն գույք ընդունելու և Հայաստանի Հանրապետության պետական եկամուտների կոմիտեին գույք ամրացնելու մասին» Հայաստանի Հանրապետության կառավարության որոշման նախագիծը՝ հայտնում ենք, որ ներկայացված նախագծի վերաբերյալ առաջարկություններ և դիտողություններ չկան։
	Ընդունվել  է։

	        2. Հայաստանի Հանրապետության արդարադատոության նախարարություն
	16․10․2026թ․

	
	N /27.4/54648-2026

	«Որպես նվիրատվություն գույք ընդունելու և Հայաստանի Հանրապետության պետական եկամուտների կոմիտեին ամրացնելու մասին» Կառավարության որոշման նախագծի այսուհետ՝ Նախագիծ վերաբերյալ հայտնում ենք հետևյալը․
1․ Նախագծի նախաբանում բացակայում են նվիրատվության հարաբերությունները և հողամասերի փոխանցումը կարգավորող՝ գործարքի բնույթից բխող իրավական նորմերը։ Հաշվի առնելով, որ Նախագծով նախատեսվում է համայնքային սեփականություն հանդիսացող անշարժ գույքն անհատույց փոխանցել Հայաստանի Հանրապետության սեփականությանը, անհրաժեշտ է գնահատել Հայաստանի Հանրապետության քաղաքացիական օրենսգրքի 594-րդ հոդվածի և Հայաստանի Հանրապետության հողային օրենսգրքի 89-րդ հոդվածի կիրառելիությունը հարցը, և անհրաժեշտության դեպքում դրանք ներառել նախագծի նախաբանում՝ հստակ տարանջատելով համայնքի կողմից գույքն օտարելու, պետության կողմից նվիրատվությունն ընդունելու և պետական մարմնին գույքն ամրացնելու իրավական հիմքերը։
Միաժամանակ, գտնում ենք, որ «Տեղական ինքնակառավարման մասին» օրենքի 35-րդ հոդվածի 1-ին մասի 16-րդ կետին կատարված հղումն անհրաժեշտ է հանել, քանի որ դրանով համապատասխան լիազորություն է վերապահում ոչ թե Կառավարությանը, այլ՝ ավագանուն:
2․ Նախագծի ընդունման հիմքում դրված է նաև Դիլիջան համայնքի ավագանու 2026 թվականի հոկտեմբերի 8-ի N 1248-Ա որոշումը, սակայն ներկայացված նյութերից հնարավոր չէ գնահատել նշված որոշման ամբողջական բովանդակությունը և դրա համապատասխանությունը նախատեսվող գործարքին, քանի որ վերջինս Նախագծին կից ներկայացված նյութերում բացակայում է։ Ուստի անհրաժեշտ է ներկայացնել վերոնշյալ որոշումը՝ գնահատելու համար, թե արդյոք դրանով հստակ համաձայնություն է տրվել հենց Նախագծով նախատեսված հողամասերը Հայաստանի Հանրապետությանը նվիրաբերելուն, սահմանվել են գույքի օտարման պայմանները, և համայնքի ղեկավարին վերապահվել է նվիրատվության պայմանագիրը կնքելու համապատասխան լիազորություն։
Միաժամանակ, Նախագծի 1-ին կետում նշված են սկզբնական հողամասերի կադաստրային ծածկագրերը, որոնցից առանձնացվել են նվիրատվության ենթակա հողամասերը, սակայն չեն ներկայացվել առանձնացված հողամասերից յուրաքանչյուրի վերջնական կադաստրային ծածկագիրը, մակերեսը, գտնվելու վայրը և սահմաններն արտացոլող տվյալները։ Հետևաբար անհրաժեշտ է Նախագծին կից ներկայացնել նվիրատվության ենթակա հողամասերի ամբողջական ցանկը՝ նշելով յուրաքանչյուր հողամասի վերջնական կադաստրային ծածկագիրը, մակերեսը, գտնվելու վայրը, նպատակային և գործառնական նշանակությունները, ինչպես նաև համապատասխան հատակագծերը՝ նվիրատվության առարկայի որոշակիությունն ապահովելու և դրա նկատմամբ իրավունքների պետական գրանցման հնարավորությունը գնահատելու նպատակով։
Միաժամանակ, հաշվի առնելով, որ նվիրատվության ենթակա հողամասերն առանձնացվել են այլ հողամասերից, անհրաժեշտ է ներկայացնել դրանց առանձնացման և կադաստրային հաշվառման համար հիմք հանդիսացած փաստաթղթերը, ինչպես նաև հավաստել, որ նշված գործընթացներն իրականացվել են հողային օրենսդրությամբ և անշարժ գույքի նկատմամբ իրավունքների պետական գրանցման ոլորտում գործող օրենսդրությամբ սահմանված պահանջներին համապատասխան՝ պահպանելով հողամասերի բաժանելիության, սահմանների որոշման և կադաստրային հաշվառման պահանջները։ Հետևաբար, մինչև նշված հանգամանքների պարզաբանումը և համապատասխան փաստաթղթերի ուսումնասիրությունը հնարավոր չէ լիարժեք գնահատել առանձնացված հողամասերի՝ որպես ինքնուրույն անշարժ գույքի օբյեկտների ձևավորման իրավաչափությունը և դրանք նվիրատվության առարկա դարձնելու իրավական հնարավորությունը։
	
Ընդունվել է։

   Նախագծի նախաբանը լրամշակվել է. 
Ընդունվել է ի գիտություն։

Իրավական հիմքերի և գործընթացի տարանջատման մասով հարցը մանրամասնորեն արտացոլված և պարզաբանված է Նախագծին կից ներկայացված հիմնավորման 1-ին և 2-րդ կետերում։ 










Ընդունվել է ի գիտություն։

Դիլիջան համայնքի ավագանու 2026 թվականի հոկտեմբերի 8-ի N 1248-Ա որոշումը կներկայացվի Նախագծի լրամշակված փաթեթը ներկայացնելու հետ։

 Ընդունվել  է։
Նախագծի 1-ին կետում կատարվել են համապատասխան լրացումներ։


	  3. Հայաստանի Հանրապետության ֆինանսների նախարարություն
	16․10․2026թ.

	
	N 1/9-2/27094-2026

	Ի կատարումն ՀՀ փոխվարչապետի 14.10.2026թ. N03.98/36197-2026 հանձնարարականի՝ «Որպես նվիրատվություն գույք ընդունելու և Հայաստանի Հանրապետության պետական եկամուտների կոմիտեին գույք ամրացնելու մասին» ՀՀ կառավարության որոշման նախագծի վերաբերյալ հայտնում ենք, որ բովանդակային առումով առարկություններ չունենք:
Միաժամանակ, ելնելով նախագծի բովանդակությունից՝ առաջարկում ենք նախաբանում հղում կատարել նաև Հայաստանի Հանրապետության քաղաքացիական օրենսգրքի 594-րդ հոդվածին և «Կառավարչական իրավահարաբերությունների կարգավորման մասին» Հայաստանի Հանրապետության օրենքի 9-րդ հոդվածի 5-րդ մասին, ինչպես նաև Նախագծի 1-ին կետում նշել նվիրատվությամբ տրվող գույքի հասցեն և արժեքը:
	Ընդունվել է։

Նախագծի նախաբանում 
1-ին կետում կատարվել են համապատասխան լրացումներ։

	   4. Հայաստանի Հանրապետության կադաստրի կոմիտե 
	16․10․2026թ․

	
	N ՍԹ/22440-2026

	Ի կատարումն 2026 թվականի հոկտեմբերի 14-ին Կադաստրի կոմիտե մուտքագրված ՀՀ վարչապետի աշխատակազմի ղեկավարի 
N 03.1/03.98/36197- 2026 հանձնարարականի՝ հայտնում ենք, որ «Որպես նվիրատվություն գույք ընդունելու և Հայաստանի Հանրապետության պետական եկամուտների կոմիտեին ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ դիտողություններ չունենք։
Միաժամանակ առաջարկում ենք Նախագծի 1-ին կետում ավելացնել քննարկվող կադաստրային ծածկագրերով հողամասերից առանձնացվող տարածքների մակերեսները, ինչպես նաև ներառել այդ հողամասերից առանձնացվող տարածքների հատակագծերը։
	Ընդունվել է։

Նախագծի 1-ին կետում կատարվել են համապատասխան լրացումներ։





